

PROJEKTS uz 29.08.2024.

vēlamais datums izskatīšanai: IKSSK: 04.09.2024.

FK- 18.09.2024.

domē: 26.09.2024.

sagatavotājs un ziņotājs: Alise Timermane-Legzdiņa

 LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par sadarbību ar Ropažu un Saulkrastu novadu pašvaldībām mācību priekšmetu olimpiāžu organizēšanā**

Pamatojoties uz Ministru kabineta 2012. gada 5. jūnija noteikumu Nr. 384 “Mācību priekšmetu olimpiāžu organizēšanas noteikumi” (turpmāk – Noteikumi) 5.4. punktu, Valsts izglītības satura centrs ar 2024. gada 22. augusta rīkojumu Nr. 1-03/424 „Par mācību priekšmetu olimpiāžu organizēšanu un norisi 2024./2025. mācību gadā” noteica minimālo skolu un izglītojamo skaitu, lai izvirzītu izglītojamos dalībai valsts olimpiādē:

1. vidējās izglītības posmā olimpiādei var virzīt izglītojamos no novada vai novadu apvienības posma olimpiādēm, kurās piedalījās izglītojamie no vismaz trīs vidusskolām, un kopējais izglītojamo skaits vidusskolas klasēs nav mazāks par 200;
2. pamatizglītības posmā olimpiādei var virzīt izglītojamos no novada vai novadu apvienības olimpiādēm, kurās piedalījās izglītojamie no vismaz četrām izglītības iestādēm, un kopējais izglītojamo skaits 7. – 9. klasēs nav mazāks par 250.

Ar Ādažu novada pašvaldības domes 2023. gada 28. septembra lēmumu Nr. 383 “Par sadarbību mācību priekšmetu olimpiāžu organizēšanā ar Ropažu un Saulkrastu novadu pašvaldībām”, tika noteikts, ka Ādažu, Ropažu un Saulkrastu novadu pašvaldības konceptuāli vienojās par sadarbības turpināšanu mācību priekšmetu olimpiāžu organizēšanas nolūkam izveidotajā Pierīgas novadu apvienībā (turpmāk – Novadu apvienība). Novadu apvienība savukārt izstrādā noteikumus mācību priekšmetu olimpiāžu organizēšanai, ko apstiprina Novadu apvienības katras pašvaldības dome. Novadu apvienība arī izveido olimpiādes rīcības komisiju un tās sastāvā iekļauj pa vienam pārstāvim no katra novada, kas pilda noteikumos noteiktos pienākumus.

Izglītojamo un pedagogu nokļūšanu olimpiādes norises vietās nodrošina izglītības iestāde.

Olimpiāžu dalībnieku apbalvošanu katra Novadu apvienības pašvaldības finansē atsevišķi.

Ādažu novada izglītības iestāžu olimpiāžu laureātu, dalībnieku un pedagogu apbalvošanai, skolēnu nogādāšanai uz un no olimpiādes norises vietām un citiem ar olimpiāžu organizēšanu saistītiem izdevumiem pašvaldības 2025. gada budžetā nepieciešami aptuveni 1100 *euro*.

Pamatojoties uz Pašvaldību likuma 78. panta pirmo un otro daļu, Valsts pārvaldes iekārtas likuma 54. panta pirmo, trešo un piekto daļu, 61. panta pirmo daļu, Ministru kabineta 2012. gada 5. jūnija noteikumiem Nr. 384 “Mācību priekšmetu olimpiāžu organizēšanas noteikumi”, kā arī Izglītības, kultūras, sporta un sociālās komitejas 04.09.2024. atzinumu un Finanšu komitejas 18.09.2024. atzinumu, Ādažu novada pašvaldības dome

**NOLEMJ**:

1. Sadarboties ar Ropažu un Saulkrastu novadu pašvaldībām Novadu apvienībā mācību priekšmetu olimpiāžu organizēšanā no 2024. gada 1.septembra līdz 2025.gada 31.maijam.
2. Centrālās pārvaldes Izglītības un jaunatnes nodaļa atbild par mācību priekšmetu olimpiāžu norisi un nosaka atbildīgo pašvaldības darbinieku darbībai Novada apvienības olimpiāžu rīcības komisijā.
3. Izglītības un jaunatnes nodaļas vadītājai iekļaut nodaļas 2025. gada budžeta tāmes projektā finansējumu 1100 *euro* Ādažu novada pašvaldībai piekritīgo olimpiāžu organizēšanas izdevumu apmaksai.
4. Pašvaldības izpilddirektoram kontrolēt šī lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ novada.dome@ropazi.lv

@ pasts@saulkrasti.lv

@ IJN, FIN, JIN, IDR

Alise Timermane-Legzdiņa,

22452044